จากคำถามครั้งก่อน ประจำเดือนไม่มา2เดือนเข้าเดือนที่3 เลยไปซื้อยาสตรีมาทาน ก่อนทานมันจะมีเลือดสีดำแต่น้อยใส่แค่แผ่นวันก็เอาอยู่เป็นมา3วัน เลยซื้อยาสตรีมาทานสัก2-3วันก็มีประจำเดือนสียังดำกินจนหมดขวดเลือดเริ่มแดงขึ้น เลยกินขวดที่2ปรากฎว่ามีประจำเดือนมา10วันไม่รวม3วันแรกที่เลือดดำ ควรกินยาสตรีต่อมั้ย ถ้าหาต้องรอให้ประจำเดือนหมดก่อนใช่มั้ยค่ะ ตอนนี้ก็ยังมีประจำเดือนอยู่เลยค่ะ
สวัสดีค่ะ การมีเลือดออกผิดปกติทางช่องคลอดเกิน 7 วันดังกล่าวมานั้น อาจจะไม่ใช่เลือดประจำเดือนตามปกติ แต่เป็นสาเหตุเช่นการได้รับฮอร์โมนเพศจากภายนอกเช่นในยาสตรี ทำให้เลือดออกมา หรือเป็นภาวะความผิดปกติของมดลูกหรือรังไข่เช่นมีเนื้องอกมดลูก เนื้องอกปากมดลูก เนื้องอกรังไข่แบบสร้างฮอร์โมน หรือการติดเชื้อช่องคลอดหรือปากมดลูก เป็นต้นแนะนำการหยุดกินยาสตรีไปก่อน และควรไปพบแพทย์เพื่อตรวจหาสาเหตุที่แน่ชัดต่อไป ไม่ต้องรอให้เลือดหยุดไหล หากเลือดออกมา ปวดท้องน้อย ซีด เพลีย ให้รีบไป ครั้งต่อไปไม่ควรซื้อยาสตรีใดๆมาใช้เอง เพราะอาจทำให้เลือดออกผิดปกติได้